શાંતાબા મેડીકલ કોલેજઅને હોસ્‍પિટલ – અમરેલી ર્ેારા બાળ કેળવણી મંદિર, બગસરા ખાતે તા. 01/07/ર018 ને રવિવારનાં રોજ સર્વરોગ નિદાન કેમ્‍પનું આયોજન કરવામાં આવેલ. જેમાં હૃદય રોગ, ડાયાબિટિસ, પગ અને કમ્‍મરના દુખાવા, વિગેરે રોગોનાં 300 જેટલા દર્દીઓને સારવાર પુરી પાડવામાં આવેલ. આ ઉપરાંત જરૂરીયાત વાળા દર્દીઓનાં એકસ-રે, કાર્ડિયોગ્રામ, ઈ.સી.જી., લેબોરેટરી, વિગેરે તપાસ કરવામાં આવેલ અને તમામ દર્દીઓને વિનામૂલ્‍યે દવાઓ આપવામાં આવેલ. આ કેમ્‍પમાં ડો. આર.સી. બઢીયા, ડો. કે. બી. દેશાણી, ડો. એસ. કે. ગોંડલીયા અને મેડીકલ કોલેજની ટીમે સેવાઓ આપેલ. સિવિલ હોસ્‍પિટલ-અમરેલી ખાતે લોકભાગીદારીથી નવી મેડીકલ કોલેજની સ્‍થાપના માટે સંસ્‍થા ર્ેારા હોસ્‍પિટલમાં સુધારા-વધારા સાથે નવીનિકરણની કામગીરી કરવામાં આવી રહેલ છે. જેથી આવનારા દિવસોમાં સિવિલ હોસ્‍પિટલ-અમરેલી ખાતે ઉપલબ્‍ધ થનાર નવી સુવિધાઓ વિશે લોકોને માર્ગદર્શન પુરૂ પાડવામાં આવેલ અને લોકોને સિવિલ હોસ્‍પિટલ-અમરેલી ખાતે સારવાર લેવા અનુરોધ કરવામાં આવેલ. કેમ્‍પમાં બગસરાના સામાજિક આગેવાનો, વેપારીઓ, મનસુખભાઈ શંભુભાઈ રાદડીયા, રામભાઈ નરસીભાઈ અમરેલીયા અને શિવબાબા માનવ સેવા ગૃપનાં પ્રમુખ પંકજભાઈ ગાંગડીયા ઉપસ્‍થિત રહેલ. આ કેમ્‍પની સંપૂર્ણ વ્‍યવસ્‍થાશિવબાબા માનવ સેવા ગૃપ ર્ેારા કરવામાં આવેલ.